Park Cho-rong. Park Cho-rong (1991-yil 3-martda tugʻilgan), Chorong nomi bilan mashhur, janubiy koreyalik qoʻshiqchi, qoʻshiq muallifi va aktrisa. U Janubiy Koreyaning „Apink“ qizlar guruhining sardori sifatida tanilgan. Faoliyati. 2011-yil fevral oyida Park „Apink“ guruhining ikkinchi aʼzosi va sardori sifatida eʼlon qilingan. „Apnik“ guruhiga qoʻshilishdan oldin u „Beast“ guruhining „Shock“ qoʻshigʻining yaponcha talqini klipida paydo boʻlgan. „Apink“ bilan debyutidan oldin, Park qolgan „Apink“ aʼzolari bilan birgalikda guruhning debyutdan oldingi realiti-shousi boʻlgan „Apink News“ filmida suratga tushishda ishtirok etgan. 2011-yil 19-aprelda „Apink“ oʻzining birinchi „Mollayo“ singlini chiqargan va 21-aprelda Park „Mnet“ telekanalining „M! Countdown“ tanlovida „Apink“ aʼzosi sifatida debyut qilgan. Ularning „Mollayo“ va „Wishlist“ qoʻshiqlari „"Seven Springs of Apink"“ debyut mini-albomiga kiritilgan. Park oʻzining aktyorlik faoliyatini 2010-yilda „"All My Love"“ sitkomida rol ijro etayotgan „Brown Eyed Girls“ guruhining aʼzosi Gain filmdan ketganidan soʻng Chorong ismli personajni oʻynashdan boshlagan. Keyin u „Reply 1997“ teleserialida „Apink“ guruhi aʼzosi Yun Bo Mi bilan birga bosh roldagi Sung Shi-wonning (Jung Eun-ji oʻynagan) onasi Li Il-Hwaning oʻsmirligi obrazida kameo rolini ijro etgan. Park oʻzining birinchi bosh rolini „"Plyus Nine Boys"“ romantik komediyasida mashhur, ammo sirli oʻrta maktab qizi Xan Soo obrazida ijro etgan. 2017-yilda u Kim Min-kyu va „VIXX“ guruhining aʼzosi Hyuk bilan bir qatorda „Naver TV Cast“ telekanalining „Special Law of Romance“ veb-dramasida rol ijro etgan.